Publication: Magyar Közlöny
Issue: MK-2007-67 (Year: 2007, Number: 67)
Era: 2004-2010
Section: 32/1997. (XI. 5.) MKM rendeletet módosítsa úgy, hogy az érintett legalacsonyabb iskolai évfolyamokon váljék lehetõvé
Paragraph Index: 297

32/1997. (XI. 5.) MKM rendeletet módosítsa úgy, hogy az érintett legalacsonyabb iskolai évfolyamokon váljék lehetõvé a kisebbségi nevelés (oktatás) felmenõ rendszerben való bevezetése, s ennek megfelelõen határozza meg a tartalmi követelményeket, „a kommunikatív nyelvi kompetenciákat” is. Javasoltuk azt is, hogy a szakminiszter kezdeményezze a Nektv. 43. § (3) bekezdésében megfogalmazott, de értelmezés nélkül maradt „helyileg megvalósítható” megfogalmazás hatályon kívül helyezését vagy értelmezõ rendelkezéssel való definiálását. A jogbiztonsághoz fûzõdõ alkotmányos érdek érvényesülése – a konkrét esethez hasonló más esetek elkerülése – érdekében kezdeményeztük azt is, hogy a miniszter a Magyar Államkincstárral és az Állami Számvevõszékkel egyeztetve informálja a jogalkalmazókat, különösen az intézményfenntartó önkormányzatokat a kisebbségi óvodai csoport és iskolai osztály megszervezési-fenntartási kötelezettségének feltételeirõl, ezek egymáshoz való viszonyáról, illetve arról, hogy több évfolyamon egyidejûleg (ha a pedagógiai program biztosítja a felmenõ rendszer érvényesülését) bevezethetõ-e a kisebbségi nevelés-oktatás. A miniszter megkeresésünkre hangsúlyozta, hogy az anyanyelvi oktatáshoz való jog csak akkor érvényesül maradéktalanul, ha annak feltételei eleve biztosítottak. Ez kétségtelen, mégsem megfelelõ érv a kisebbségi oktatás kizárólag elsõ évfolyamtól/osztálytól való bevezethetõsége mellett, hiszen egyrészt a kisebbségi osztály megszervezhetõségének a szülõ akaratától független törvényi feltételei is vannak, másrészt a kisebbségi nevelés megválasztásához fûzõdõ jog a közoktatás rendszerére figyelemmel sem korlátozható egyetlen korosztályra. A miniszter elismerte ugyanakkor, hogy az érintett legalacsonyabb évfolyamon nem feltétlenül az elsõ évfolyamot kell érteni, a minisztérium a javaslatot egyezteti az Országos Kisebbségi Bizottsággal, azt követõen az országos kisebbségi önkormányzatokkal, és egyetértésük esetén elindítja a rendelet módosítását. Ez az egyeztetés a Beszámoló megírásakor még nem fejezõdött be. 2007/67/II. szám 31 A Korm. rendeletként kiadott Nat. pedig a legalacsonyabb iskolai osztály, az elsõ osztály fogalmát használja: vagyis egyrészt a Nat. fogalomhasználata is jogellenes, másrészt a Nat. és az irányelv sincs összhangban egymással.

Source: https://magyarkozlony.hu/hivatalos-lapok/06643edaa121e7336c5ff0f9063fa23e5b48c5c1/dokumentumok/6328cf126a7c5b4a7cece8817a2ce4f3d346d93f/letoltes